**Rahanduse töörühma koosolek**

**PROTOKOLL**

**10.03.2017**

Jõgeva Linnavalitsus

Algus kl 10.00, lõpp kl 12.00

Osalejad: Kaja Ferschel-Pärn (Jõgeva linn), Imbi Saar (Palamuse vald), Maimu Lauringson (Torma vald), Jana Pärn (Jõgeva vald), Triin Pärsim (Torma vald), Katrin Rajamäe (ühinemise koordinaator)

Koosolekut juhatas ja protokollis: Katrin Rajamäe

**Päevakord:**

1. Rahandusvaldkonna ametikohtade struktuur
2. Ühinenud omavalitsuse eelarvestrateegia koostamine
3. **Rahandusvaldkonna ametikohtade struktuur.**

Koordinaator tutvustas kõigepealt 21. märtsi juhtkomisjoni koosolekul kokkulepitud töörühmade töö korralduslikke põhimõtteid:

* + Töörühmade otsused protokollitakse (koos selgitusega). Protokollitakse ka eriarvamused.
  + Töörühmade ja juhtkomisjoni tööst edastatakse vaid selliseid materjale, mis on vastavalt kas töörühma või juhtkomisjoni poolt protokolliliselt kinnitatud.
  + Poolikuid töömaterjale ei tohi avalikustada kodulehel või dokumendiregistris (kui peal on märge „kavand“ või „projekt“).

Seejärel vaadati üle esialgne struktuuri kavand rahandusvaldkonnas. Järgnes arutelu võimaliku ametikohtade koosseisu ja praeguse töökorralduse teemal. Hetkel on Jõgeva linnal ja Palamuse vallal asutusepõhine raamatupidamine, Jõgeva vallal ja Tormal funktsioonipõhine raamatupidamine.

Jõgeva linn: Ettepanek jagada ühinenud omavalitsuses raamatupidajatele koormus asutuste kaupa. Eelarve spetsialistil täistöökohta ei näe, pearaamatupidaja asemel võiks olla nimetus vanemraamatupidaja. Vanemraamatupidaja tegeleb konsolideerimisgrupi kannetega. Täpsemad linna seisukohad koos selgitusega on lisatud protokollile.

Palamuse vald: Meie seisukoht on, et eelerve spetsialist ja pearaamatupidaja peaksid olema eraldi. Meie arvame, et 8 inimest on liiga vähe alustavas ühinemisstruktuuris. Oluline, et üleminek uuele struktuurile oleks sujuv.

Torma vald: Kui on võimekas finantsjuht, siis eraldi pearaamatupidajat ei pea olema.

Jõgeva vald: Meie näeme, et pearaamatupidaja ja eelarve spetsialist on eraldi, sarnaselt Palamusele.

Lepiti kokku et Jõgeva linna finantsjuht saadab koordinaatorile finantsosakonna teenistujate esialgsed funktsioonid ning valmistab ette tabeli struktuuri teenistujate arvu hindamiseks, kuhu kantakse müügi- ja ostuarvete hulk ning allasutuste töötajate arv.

T.Pärsim: Kas MTÜde raamatupidamist võiksid ka teha uue valla raamatupidajad?

Töörühm leidis, et see on võimalik, kuid tuleb edaspidi täpsemalt arutada, kust läheb piir, kellele seda teenust võiks osutada.

**Otsustati:**

1. Ettepanek juhtkomisjonile: rahandusosakond nimetada ümber finantsosakonnaks.
2. Aastaaruannete lõpetamiseni peaksid tööl olema kõik raamatupidajad, kes aastaaruandega tegelevad.
3. Jõgeva linna finantsjuht saadab koordinaatorile 14. märtsil finantsosakonna teenistujate esialgsed funktsioonid ning valmistab ette tabeli struktuuri teenistujate arvu hindamiseks.
4. **Ühinenud omavalitsuse eelarvestrateegia koostamine.**

Koordinaator tegi ülevaate ühinemislepingu punktidest, mis puudutavad eelarvestrateegiat ja kohustuste võtmist. ETHSi muudatuste eelnõu viimases versioonis on toodud:

“(46) Kui haldusterritoriaalse korralduse muutmise tulemusena moodustatava kohaliku omavalitsuse üksuse kohta on jõustunud käesoleva seaduse § 10 lõikes 1 nimetatud Vabariigi Valitsuse määrus, võivad ühinemise aasta 15. oktoobri seisuga kohaliku omavalitsuse üksuse arengukava ja eelarvestrateegia hõlmata vähemalt kolme eelseisvat eelarveaastat.”

Seega ei tule 2017. a uut eelarvestrateegiat koostada (kehtivad olemasolevate omavalitsuste strateegiad), vaid ETHSi kohaselt peab olema ühine eelarvestrateegia valmis 15. oktoobriks 2018.

Seejärel arutati 2018. a eelarvete koostamise teemal. Praeguste omavalitsuste eelarvete koostamise ajakavad on järgmised:

* Jõgeva vald 1.10 – 1.12
* Jõgeva linn 1.07 – 1.10
* Torma vald 1.10 – 1.12
* Palamuse vald 1.10 – 1.12

Lepiti kokku, et 2018. a eelarvete koostamisega alustatakse suvel ning eelarved peaksid olema valmis 1. oktoobriks 2017. Jõgeva linna finantsjuht valmistab ette ühtsetel põhimõtetel eelarve põhja töörühma aprillikuu koosolekuks, kus vaadatakse see koos üle.

Koordinaator saadab märtsikuu jooksul töörühmale täiendamiseks praeguste ametiasutuste teenistujate palkade andmed, millele lisatakse juurde kulu IT-teenuse ja juriidilise teenuse sisseostmiseks.

Järgnevalt arutati raamatupidamise sise-eeskirjade teemal. Palamuse vald ja Jõgeva vald on juba omavahel sise-eeskirjad ühtlustanud. Lepiti kokku, et teisel poolaastal töötatakse välja ühine raamatupidamise sise-eeskiri.

**Otsustati:**

1. 2018. a eelarvete koostamise tähtaeg on 1. oktoober 2017. Eelarved koostatakse ühisele põhjale, mis lepitakse kokku töörühma aprillikuu koosolekul.
2. Järgmine töörühma koosolek toimub 22. märtsil kl 10 Jõgeva Linnavalitsuses. Koosolekul jätkatakse arutelu finantsosakonna struktuuri teemal.